CELEX: 62011CN0201
Language: el
Date: 2011-04-27 00:00:00
Title: Υπόθεση C-201/11 P: Αναίρεση που άσκησε στις 27 Απριλίου 2011 η Union of European Football Associations (UEFA) κατά της αποφάσεως που εξέδωσε το Γενικό Δικαστήριο (έβδομο τμήμα) στις 17 Φεβρουαρίου 2011 στην υπόθεση T-55/08, Union of European Football Associations (UEFA) κατά Ευρωπαϊκής Επιτροπής

9.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 204/16
            
         Αναίρεση που άσκησε στις 27 Απριλίου 2011 η Union of European Football Associations (UEFA) κατά της αποφάσεως που εξέδωσε το Γενικό Δικαστήριο (έβδομο τμήμα) στις 17 Φεβρουαρίου 2011 στην υπόθεση T-55/08, Union of European Football Associations (UEFA) κατά Ευρωπαϊκής Επιτροπής
   (Υπόθεση C-201/11 P)
   2011/C 204/30
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Union of European Football Associations (UEFA) (εκπρόσωποι: D. Anderson QC, D. Piccinin, barrister, B. Keane, solicitor, και T. McQuail, solicitor)
   
      Αντίδικοι κατ’ αναίρεση: Ευρωπαϊκή Επιτροπή, Βασίλειο του Βελγίου, Ηνωμένο Βασίλειο της Μεγάλης Βρετανίας και της Βορείου Ιρλανδίας
   
      Αιτήματα της αναιρεσείουσας και λόγοι αναιρέσεως
   
   Η αναιρεσείουσα ζητεί την αναίρεση της αναιρεσιβαλλομένης αποφάσεως για τους ακόλουθους λόγους:
   
               —
            
            
               Το Γενικό Δικαστήριο υπέπεσε σε πλάνη περί το δίκαιο κατά την εφαρμογή της οδηγίας 89/552 (1), τόσο όσον αφορά τις απαιτήσεις περί σαφήνειας και διαφάνειας όσο και ως προς τον χαρακτηρισμό του EURO ως εκδηλώσεως μείζονος κοινωνικής σημασίας.
            
         
               —
            
            
               Το Γενικό Δικαστήριο υπέπεσε σε πλάνη περί το δίκαιο κατά την εφαρμογή των διατάξεων της Συνθήκης περί ανταγωνισμού.
            
         
               —
            
            
               Το Γενικό Δικαστήριο υπέπεσε σε πλάνη περί το δίκαιο κατά την εφαρμογή των διατάξεων της Συνθήκης περί ελεύθερης παροχής υπηρεσιών και περί αναλογικότητας.
            
         
               —
            
            
               Το Γενικό Δικαστήριο υπέπεσε σε πλάνη περί το δίκαιο όσον αφορά το δικαίωμα ιδιοκτησίας της UEFA.
            
         
               —
            
            
               Το Γενικό Δικαστήριο υπέπεσε σε πλάνη περί το δίκαιο καθόσον έκρινε ότι η προσβαλλόμενη απόφαση περιείχε επαρκή αιτιολογία όσον αφορά (i) τον χαρακτηρισμό του EURO ως εκδηλώσεως μείζονος κοινωνικής σημασίας, (ii) τον ανταγωνισμό, (iii) την ελεύθερη παροχή υπηρεσιών και (iv) το δικαίωμα ιδιοκτησίας.
            
         
      (1)  Οδηγία 89/552/ΕΟΚ του Συμβουλίου, της 3ης Οκτωβρίου 1989, για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (ΕΕ L 298, σ. 23).